Rozhodnutie Komisie
z 25. februára 1999,
ktorým sa mení a dopĺňa rozhodnutie 92/452/EHS ustanovujúce zoznamy skupín na odber embryí a skupín na produkciu embryí schválených v tretích krajinách na vývoz embryí hovädzieho dobytka do spoločenstva
(oznámené pod číslom dokumentu C(1999) 417)
(Text s významom pre EHP)
(1999/204/ES)
KOMISIA EURÓPSKYCH SPOLOČENSTIEV,
so zreteľom na Zmluvu o založení Európskeho spoločenstva,
so zreteľom na smernicu Rady 89/556/EHS z 25. septembra 1989 o veterinárnych podmienkach pri obchodovaní s embryami hovädzieho dobytka v rámci spoločenstva a ich dovoze z tretích krajín [1], naposledy zmenenú a doplnenú Aktom o pristúpení Rakúska, Fínska a Švédska, najmä na jej článok 8,
keďže rozhodnutie Komisie 92/452/EHS [2], naposledy zmenené a doplnené rozhodnutím 97/249/ES [3], ustanovuje zoznam skupín na odber embryí a skupín na produkciu embryí schválených v tretích krajinách na vývoz embryí hovädzieho dobytka do spoločenstva;
keďže príslušné veterinárne služby Austrálie, Kanady a Spojených štátov amerických zaslali žiadosti o zmeny a doplnky zoznamov skupín úradne schválených na svojom území na vývoz embryí hovädzieho dobytka do spoločenstva; keďže je preto potrebné zmeniť a doplniť zoznam schválených skupín; keďže Komisii boli doručené záruky týkajúce sa súladu s požiadavkami uvedenými v článku 8 smernice 89/556/EHS;
keďže zoznam schválených skupín na zber a produkciu v prílohe k rozhodnutiu 92/452/EHS bol niekoľkokrát zmenený a doplnený; keďže je preto primerané tento zoznam skonsolidovať tak, že sa zohľadnia zmeny vykonané od prijatia tohto rozhodnutia;
keďže opatrenia stanovené v tomto rozhodnutí sú v súlade so stanoviskom Stáleho veterinárneho výboru,
PRIJALA TOTO ROZHODNUTIE:
Článok 1
Skupiny na odber a produkciu embryí uvedené v prílohe sa týmto schvaľujú na vývoz embryí hovädzieho dobytka do spoločenstva.
Článok 2
Príloha k rozhodnutiu 92/452/EHS sa nahrádza prílohou k tomuto rozhodnutiu.
Článok 3
Toto rozhodnutie je adresované členským štátom.
V Bruseli 25. februára 1999